Datum: 20 en 21 Augustus
Seminaar – Werkswinkelstyl met baie interaksie en groepsaktiwiteite
Deelnemers moet vooraf ŉ definitiewe PROBLEEM identifiseer om as voorbeeld by die werkswinkel te gebruik. Aan die einde van die kursus gaan elkeen die model en voorbeelde van kreatiewe probleemoplossing gebruik om daardie EIE probleem op te los – en om met die resultaat huis toe te gaan.
Definisies van kreatiwiteit van toeka tot nou sal bespreek word en met goeie voorbeelde toegelig word. Die nodigheid van spesifieke probleemsituasies om kreatiwiteit meer effektief te maak, word ook uitgelig. Die eienskappe van ŉ kreatiewe persoon sal bespreek word om enige verwarring te voorkom en die besef te skep dat elkeen van ons meer kreatief kan wees. Die vyf basiese stappe om probleme kreatief op te los sal in groepe bespreek en toegepas word. Die werkswinkel gaan gepaard met heelwat pret met vinnig dink-speletjies en die uitbouing van idees.
Begrip van die mees basiese model om probleme kreatief op te los en antwoorde te vind wat voorheen “onmoontlik” was;
Ontdekking van eie persoonlikheidseienskappe wat kreatiwiteit aanwakker of steur;
Insig oor die struktuur van kreatiwiteit en ‘n nuwe blik op SELF om te bepaal wat jou voorheen kon verhoed om meer kreatief te wees;
Die vind van ‘n kreatiewe antwoord op die probleem waarmee jy na die werkswinkel gekom het;
Meer kreatiewe energie omdat daar nou meer begrip is van die brein en sy kwaliteite sodat hierdie model en struktuur ook in die lewe toegepas kan word.